Die antieke Sumeriërs en Mesopotamiërs het aansienlike tegnologiese vooruitgang bewerkstellig, onder andere besproeiing, vloedbeheer en die gebruik van riviere vir handel.
Volgens die vroegste rekords het die Mesopotamiërs landbou beoefen en mak diere, of vee, aangehou. Babilon is waarskynlik die eerste stad wat deur gevestigde mense gebou is. Mesopotamië is ook die plek waar die wiel die eerste keer gebruik is. Aanvanklik is dit vir pottebakkery aangewend; later het die Sumeriërs dit vir vervoer aangepas.
Mense van MesopotamiëWysig
Die uitgestrekte ryk van Hammoerabi was die laaste waarin Sumer ŉ oorheersende posisie ingeneem het. Tydens die bewind van Hammoerabi was dit al duidelik dat Benede-Mesopotamie besig was om in belangrikheid af te neem. Die politieke sentrum is na Babilon verskuif.
Nog verder stroomopwaarts het Mari ('n ouer stad) in belangrikheid toegeneem terwyl Assiriese stede aan die boloop van die Tigris 'n bloeitydperk beleef het. Die styging in die bevolkingsdigtheid in Sentraal- en Bo-Mesopotamië het met 'n agteruitgang van die landbougebied in Benede-Mesopotamië gepaard gegaan. Vandag kan met veiligheid aanvaar word dat toeslikking van die grond as gevolg van oorbesproeiing een van die belangrikste oorsake van die agteruitgang was.
Ontsluit van "https://af.wikipedia.org/w/index.php?title=Mesopotamië&oldid=1965397"
Last edited on 19 Maart 2019, at 13:24